**Wen Jiabao** (forenklet kinesisk: 温家宝, tradisjonell kinesisk: 溫家寶; pinyin: *Wēn Jiābǎo*, Wade-Giles: *Wen Chia-pao*, født 15. september 1942 i Tianjin i Kina) er en kinesisk politiker. Han var fra 2003 til 2013 Folkerepublikken Kinas statsminister, eller mer presist Formann for Folkerepublikkens Statsråd.

Tidlig liv og virke
-------------------

Wen Jiabao ble født i det daværende fylket Beijiao i Tianjin. I 1960 begynte han studier ved det geologiske institutt i Beijing, og tok doktorgrad der. Han ble medlem av Det kinesiske kommunistparti i 1965. Under kulturrevolusjonen dro han som tekniker til provinsen Gansu, der han i 1978 ble visedirektør for det geologiske embede. I 1982 kom han tilbake til Beijing og ble i 1983 stedfortredende minister for geologi og mineralressurser og i 1985 stedfortredende direktør for Det kinesiske kommunistpartis sentralkomites byrå. I 1986 overtok han ledelsen for byrået.

Etter Tiananmendemonstrasjonene i 1989 ble den reformvennlige partiformannen Zhao Ziyang fjernet fra sin stilling, men Wen Jiabao, som ble oppfattet som å stå på samme linje, opplevde intet slikt under de partiutrenskningene som fulgte. Årsaken er uklar. 

I 1998 ble Wen Jiabao visestatsminister, og ansvarlig for landbruk og finanser.

Statsminister
-------------

I mars 2003 avløste han Zhu Rongji som statsminister, og med det vervet har han særlig tilsyn med kinesisk økonomi. Wens første store prøve som statsminister ble å håndtere SARS-krisen i februar-mars 2003, da han avskjediget flere partifunksjonærer for deres passivitet.

Wen hadde en folkeligere framtoning enn kommunistpartiets samtidige leder Hu Jintao og hadde flere opptredender i samband med nasjonale katastrofer. Under 2008 fremstod han flere ganger blant annet un der snøstormene i januar og under katastrofarbeidet etter jordskjelvet i Wenchuan.

Den 15. mars 2013 ble han avløst som statsminister av Li Keqiang.

Privatliv
---------

Wen Jiabao er gift med Zhang Peili, ekspert på juveler og investor. Hun har bare sjelden opptrådt sammen med Wen i offentligheten. Wen Yunsong, som leder Unihub Global Networks, er sønn av Wen Jiabao.

Wen er kjent for sin bruk av kinesisk poesi for å formidle politiske og diplomatiske budskap, eller i svar til journalister, eller for å innlede taler.

Referanser
----------

1. 1 2   Macau Herald, Wen Jiabao, «【清明追憶】我的母親（一）», arkiv-URL web.archive.org, arkiveringsdato 17. september 2022, verkets språk tradisjonell kinesisk, utgitt 25. mars 2021[Hentet fra Wikidata]
2. ↑   Munzinger Personen, Munzinger IBA 00000024507, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id wen-jiabao[Hentet fra Wikidata]
4. ↑  Lam: *Chinese Politics in the Hu Jintao Era*

Eksterne lenker
---------------

* (en) Wen Jiabao – kategori av bilder, video eller lyd på Commons Rediger på Wikidata

* (en) 温家宝 – galleri av bilder, video eller lyd på Commons Rediger på Wikidata
* (en) Wen Jiabao hos China Vitae Rediger på Wikidata

 Wikiquote: Wen Jiabao – sitater

* "Recalling Hu Yaobang When I Return to Xingyi" [Kinesisk: 再回兴义忆耀邦]: an essay written by Wen as a eulogy of Hu Yaobang. The article originally appeared in *The People's Daily* on 15 April 2010.
* Wen Jiabao på Facebook
* Wen Jiabao biography @ China Vitae, the web's largest online database of China VIPs
* The Age – Who is Wen Jiabao?
* How to pronounce Wen Jiabao
* Wen says China's reforms irreversible


|  |  |  |
| --- | --- | --- |
| Forgjenger:**Zhu Rongji** | **Formann for Statsrådet**(2003–2013) | Etterfølger:**Li Keqiang** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** NCL **·** Munzinger (iba)
 |